Diari Oficial de la Generalitat Valenciana


Sumari del DOGV 6984, del 13-03-2013 (2013/2570)

Notificació de les resolucions de 6 de febrer de 2013 del Fons Espanyol de Garantia Agrària, per les quals s'assignen els drets de pagament únic procedents de la Reserva Nacional del 2012 i es deneguen determinades sol·licituds de drets de pagament únic de la Reserva Nacional corresponent a la campanya 2012, respectivament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2570


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació de les resolucions de 6 de febrer de 2013 del Fons Espanyol de Garantia Agrària, per les quals s'assignen els drets de pagament únic procedents de la Reserva Nacional del 2012 i es deneguen determinades sol·licituds de drets de pagament únic de la Reserva Nacional corresponent a la campanya 2012, respectivament. [2013/2570]  
De conformitat amb el que disposa l'article 26, apartat segon, del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, les comunitats autònomes notificaran l'assignació de drets als agricultors del seu àmbit, abans del 28 de febrer de l'any següent al de presentació de la sol·licitud de drets a la reserva nacional.   
En el mateix sentit, l'apartat tercer de l'esmentat article permet que la referida notificació siga substituïda per la publicació de la resolució de l'assignació de drets de la reserva en el diari oficial de cada comunitat autònoma i per l'exposició en la pàgina web i en els taulers d'anuncis d'estes, així com en les del Ministeri d'Agricultura, Alimentació i Medi Ambient i de les delegacions i subdelegacions del Govern en les comunitats autònomes, d'acord amb les indicacions incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Basant-se en l'anterior i en compliment del que preveu l'article 59 de l'esmentada llei, es notifiquen ambdós resolucions.  
  
En primer lloc, es notifica la Resolució, de data 6 de febrer de 2013, del Fons Espanyol de Garantia Agrària, per la qual s'assignen els drets de pagament únic procedents de la reserva nacional de la campanya 2012:  
«Resolució del Fons Espanyol de Garantia Agrària, per la qual s'assignen els drets de pagament únic procedents de la reserva nacional de la campanya 2012.   
L'article 23.1 del Reial Decret 1680/2009, de 13 de novembre, sobre aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, regula, per a la mencionada campanya i següents, el procediment per mitjà del qual els agricultors interessats han sol·licitat drets de pagament únic a la reserva nacional.  
Així mateix, l'article 2 del Reial Decret 1719/2012, de 28 de desembre, pel qual s'establix l'assignació de drets de pagament únic de la reserva nacional, en el marc del programa de reestructuració del sector lacti, arreplega el procediment de sol·licitud així com els requisits d'accés per a l'assignació de drets de pagament únic de la reserva nacional, exclusiva de la campanya 2012, als ramaders les explotacions dels quals es troben subjectes a un programa de reestructuració del sector lacti.  
  
Els òrgans competents de les comunitats autònomes, basant-se en el que disposen els articles 23, 24 i 24 bis del Reial Decret 1680/2009, i les normes establides a este efecte en la Circular 11/2011, sobre els criteris per a l'assignació de drets de pagament únic de la reserva nacional, han tramitat les esmentades sol·licituds d'accés a la reserva i remés a este organisme la informació dels beneficiaris que complixen tots els requisits exigits.   
L'article 26.1 del Reial Decret 1680/2010 disposa que, en funció de les disponibilitats pressupostàries i basant-se en la informació rebuda, el Fons Espanyol de Garantia Agrària calcularà i assignarà els drets de la reserva nacional a cada agricultor, i remetrà la informació a les comunitats autònomes, perquè puguen comunicar esta als interessats.  
  
Basant-se en l'anterior, la Presidència del Fons Espanyol de Garantia Agrària resol:  
  
Assignar un total de 238.817,89 drets de la reserva nacional de pagament únic corresponents a la campanya 2012 a un total de 19.489 beneficiaris que complixen les disposicions comunitàries i nacionals que regulen la dita assignació, per un import de 19.341,492,55 euros.  
En la relació adjunta, que comença [?] es resumix l'esmentada assignació i s'indica, per a cada beneficiari, la comunitat autònoma on va presentar la sol·licitud, el tipus i cas de sol·licitud de reserva nacional presentada, el nombre de drets i l'import total assignat. Per als agricultors de concentració parcel·lària, la sol·licitud dels quals correspon al cas 330A, la dada que figura en la columna "Nombre de drets assignats" correspon a la totalitat dels drets de què és propietari eixe agricultor. Per a la resta de casos s'inclouen únicament els drets assignats de la reserva nacional 2012.[?] El president firmat electrònicament per Fernando Miranda Sotillos [?]».  
En conseqüència, en l'annex I de la present notificació que comença per Guzmán Vicente Hernández, amb DNI 54743997N, i acaba per la Muntanyeta Coop. V.,amb CIF Q96713613, es detallen els sol·licitants que, de conformitat amb la Resolució de 6 de febrer de 2012, del Fons Espanyol de Garantia Agrària, han sigut beneficiaris dels drets de pagament únic procedents de la reserva nacional, i en què consta el nombre de drets assignats així com l'import concedit en cada cas.  
  
En segon lloc, es notifica la Resolució de data 6 de febrer de 2012, del Fons Espanyol de Garantia Agrària, per la qual es deneguen determinades sol·licituds de drets de pagament únic de la reserva nacional corresponent a la campanya 2012.  
«Resolució del Fons Espanyol de Garantia Agrària, per la qual es deneguen determinades sol·licituds de drets de pagament únic de la reserva nacional corresponent a la campanya 2012. L'article 23.1 del Reial Decret 1680/2009, de 13 de novembre, sobre aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, regula, per a la dita campanya i següents, el procediment per mitjà del qual els agricultors interessats podran sol·licitar drets de pagament únic a la reserva nacional.  
  
Així mateix, l'article 2 del Reial Decret 1719/2012, de 28 de desembre, pel qual s'establix l'assignació de drets de pagament únic de la reserva nacional, en el marc del programa de reestructuració del sector lacti, arreplega el procediment de sol·licitud així com els requisits d'accés, per a l'assignació de drets de pagament únic de la reserva nacional, exclusiva de la campanya 2012, als ramaders les explotacions dels quals es troben subjectes a un programa de reestructuració del sector lacti.  
  
Els òrgans competents de les comunitats autònomes, basant-se en el que disposen els articles 23, 24 i 24 bis del Reial Decret 1680/2009, i en les normes establides a este efecte en la Circular 11/2011, sobre els criteris per a l'assignació de drets de pagament únic de la reserva nacional, han tramitat les esmentades sol·licituds d'accés a la reserva i remés, a este organisme, la informació, tant dels beneficiaris que complixen tots els requisits exigits com d'aquells que no han demostrat satisfer totes les condicions establides, motiu pel qual s'ha de desestimar la seua sol·licitud.   
L'article 26.1 del Reial Decret 1680/2010 disposa que, en funció de les disponibilitats pressupostàries i basant-se en la informació rebuda, el Fons Espanyol de Garantia Agrària calcularà i, si és el cas, assignarà els drets de la reserva nacional a cada agricultor, o bé, en els casos en què el procés de càlcul no presente resultats positius, desestimarà la sol·licitud de drets a la reserva, i remetrà la informació a les comunitats autònomes perquè puguen comunicar esta als interessats.   
  
Basant-se en l'anterior la Presidència del Fons Espanyol de Garantia Agrària resol:  
Denegar les sol·licituds de drets de la reserva nacional de pagament únic corresponents a la campanya 2012 [?] atés que no complixen les disposicions comunitàries i nacionals que regulen esta assignació o que el càlcul realitzat no ha suposat l'assignació d'imports de reserva nacional, basant-se en les raons que es detallen en cada cas. [?] El president, firmat electrònicament per Fernando Miranda Sotillos [?].»  
  
En conseqüència, en l'annex II d'esta notificació que comença per Roberto Escrig Escura, amb DNI 99487388T, i acaba per Abel Mira Cerdán, amb DNI 42736574C, es detallen els sol·licitants que, de conformitat amb la Resolució de 6 de febrer de 2012 del Fons Espanyol de Garantia Agrària, no han sigut beneficiaris dels drets de pagament únic procedents de la reserva nacional, i en què consta el motiu de denegació en cada cas.  
  
ANNEX I  
Relació de sol·licitants que han sigut beneficiaris dels drets de pagament únic procedents de la reserva nacional  
  
  
  
  
Les resolució notificades, no posen fi a la via administrativa, i els interessats disposaran d'un mes a partir de l'endemà de la publicació d'esta notificació en el Diari Oficial de la Comunitat Valenciana per a interposar un recurs d'alçada, en el termini, davant del ministre d'Agricultura, Alimentació i Medi Ambient, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 19 de febrer de 2013.- La cap de Servici de Pagaments Directes i Sol·licitud Única: Noelia Garrigós Pérez.ANNEX II  
Relació de sol·licitants que no han sigut beneficiaris dels drets de pagament únic procedents de la reserva nacional  
  
  
  
  
\* \* \* \* \* \* \* \* \* \* \* \*  
  
  
ANEXO I  
Relación de solicitantes que han sido beneficiarios de los derechos de pago único procedentes de la reserva nacional  
  
  
  
  
ANEXO II  
Relación de solicitantes que no han sido beneficiarios de los derechos de pago único procedentes de la reserva nacional  
  
